Ma wat kinders 'vermoor', drink glo gif | Netwerk24
Ma wat kinders 'vermoor', drink glo gif
06 Oktober 2020 10:59
'n Vrou wat na bewering haar twee seuns vermoor het, sal nou tog voor 'n landdros verskyn nadat sy haarself probeer vergiftig het.
Die verhoor van die 32-jarige ma van Dimbaza in die Oos-Kaap het verlede Donderdag in absentia in die hof voortgegaan nadat sy glo haarself om die lewe probeer bring het.
Sy word daarvan aangekla dat sy haar seuns van onderskeidelik een en ses jaar op 29 September vermoor het, volgens Anelisa Ngcakani, woordvoerder van die nasionale vervolgingsgesag in die Oos-Kaap.
"Die verdagte het omstreeks 12:00 haar 42-jarige suster gebel en vir haar gesê dat sy haar seuns vermoor het. Die saak is aan die polisie gerapporteer wat die lyke van die seuns op 'n bed by hul huis gevind het," sê Ngcakani.
Die landdroshof in Dimbaza het verlede Donderdag egter sonder haar teenwoordigheid voortgegaan en die saak uitgestel.